# 1.pielikums

Atklāta konkursa,

identifikācijas Nr. RD IKSD 2019/9,

nolikumam

**Tehniskā specifikācija**

Reklāmas un informatīvās publicitātes materiālu izvietošana medijos,

identifikācijas Nr. RD IKSD 2019/9

1. **Pakalpojuma uzdevums –** Izpildītājam jāveic Rīgas domes Izglītības, kultūras un sporta departamenta (turpmāk – Pasūtītājs) reklāmas un informatīvās publicitātes materiālu izvietošana medijos.
2. **Pakalpojuma mērķis:**
	1. nodrošināt Pasūtītāja rīkoto valsts un pilsētas nozīmes pasākumu – valsts svētku un atceres dienu, gadskārtu ieražu un tradīciju pasākumu (piemēram, Latvijas Republikas Neatkarības atjaunošanas diena, Mātes diena, Starptautiskā ģimenes diena, Starptautiskā bērnu aizsardzības diena, Komunistiskā genocīda upuru piemiņas diena, Līgo un Jāņi, Lāčplēša diena, Latvijas Republikas Proklamēšanas diena, Ziemassvētki, Jaunais gads, 1991. gada barikāžu aizstāvju atceres diena, Lieldienas) – reklāmu un informatīvo publicitāti;
	2. regulāri informēt mērķauditoriju par Pasūtītāja organizētiem kultūras notikumiem un pasākumu programmām, galvaspilsētā plānotiem svētkiem un aktivitātēm, nodrošinot ar informāciju maksimāli lielu interesentu loku.
3. **Mērķauditorijas –** Rīgas pilsētas iedzīvotāji un tās viesi, un sabiedrība kopumā.
4. **Izpildītājam pakalpojums jānodrošina saskaņā ar Pasūtītāja sniegto Pakalpojuma uzdevumu, nodrošinot reklāmas un informatīvās publicitātes materiālu izvietošanu medijos atbilstoši Pasūtītāja apstiprinātiem izvietojuma plāniem un norādījumiem.**
5. **Pakalpojuma apjoms:**
	1. **Izpildītājam jānodrošina pakalpojumi drukātajos medijos:**
		1. informatīvo un reklāmas materiālu (maketu) publicēšana drukāto mediju krāsainajās iekšlapās;
		2. pasūtījuma apjoms attiecīgajos medijos tiks precizēts atbilstoši katras kampaņas uzdevumam.
	2. **Izpildītājam jānodrošina raidlaika iegāde Pasūtītāja informatīvo un reklāmas materiālu pārraidīšanai elektroniskajos medijos:**
		1. Pasūtītāja iesniegtas audiovizuālas informācijas (reklāmas klipu) pārraidīšana televīzijas ēterā;
		2. Pasūtītāja sagatavotas audioinformācijas (reklāmas džinglu, sludinājumu) pārraidīšana radio ēterā;
		3. pasūtījuma apjoms attiecīgajos medijos tiks precizēts atbilstoši katras kampaņas uzdevumam.

**5.3. Izpildītājam jānodrošina informācijas izvietošana internetā:**

5.3.1. Pasūtītāja iesniegtas informācijas (reklāmas baneru) izvietošana interneta vietnēs;

5.3.2. pasūtījuma apjoms attiecīgajos medijos tiks precizēts atbilstoši katras kampaņas uzdevumam.

**6. Pakalpojuma sniegšanas kārtība:**

* 1. Pasūtītājs ne vēlāk kā 5 (piecas) dienas pirms informatīvās kampaņas sākuma nosūta Izpildītājam darba uzdevumu, kurā:
		1. iesniedz informatīvos materiālus;
		2. informē par plānoto informatīvo kampaņu;
		3. norāda informatīvās kampaņas norises laiku, apjomu;
		4. norāda kampaņai izvēlēto mērķauditoriju.
	2. Izpildītājs, pamatojoties uz Pasūtītāja sagatavoto Pakalpojuma uzdevumu, sagatavo izvietojuma plānu un tāmi, ko iesniedz Pasūtītāja pārstāvim apstiprināšanai.
	3. Pasūtītāja pārstāvis izskata Izpildītāja iesniegto izvietojuma plānu un tāmi, un veic vienu no šādām darbībām:
		1. saskaņo izvietojuma plānu un informē Izpildītāju;
		2. nesaskaņo izvietojuma plānu un informē Izpildītāju par nepieciešamajiem labojumiem.
	4. Izpildītājs nodrošina informatīvo materiālu izvietošanu medijos tikai pēc publikāciju izvietojuma plāna saskaņošanas ar Pasūtītāja pārstāvi un atbilstoši izvietojuma plānā saskaņotajiem termiņiem. Izpildītājs ir tiesīgs nepublicēt Pasūtītāja informatīvās publicitātes materiālu, kas ir pretrunā ar Latvijas Republikas tiesību aktu normām vai Līguma noteikumiem.
	5. Pasūtītājs ir tiesīgs rakstiski informēt Izpildītāju par veicamajām izmaiņām publicējamajos materiālos un Izpildītājs apņemas iespēju robežās nodrošināt visu Pasūtītāja iesniegto izmaiņu izpildi. Ja izmaiņas tiek iesniegtas novēloti, Izpildītājs publicē iepriekš iesniegto Pasūtītāja materiālu.
	6. Izpildītājs apņemas visā Līguma darbības laikā nodrošināt, ka tam ir pieejamas:
		1. Sabiedrības ar ierobežotu atbildību “TNS LATVIA” piedāvātās pilnas paketes mediju pētījumu datu lietošanas tiesības, kas nodrošina iespēju Izpildītājam izmantot licencētās datu apstrādes programmatūras un analizēt pilna apjoma datus par Latvijas mediju reklāmas tirgu un pētījumu datus par televīzijas, preses un radio auditoriju;
		2. SIA „Gemius Latvia” interneta dati.

|  |  |
| --- | --- |
| Komisijas priekšsēdētāja | I. Cipruse |